ભણસાલીકુળની ભાષા ઘણી જોમદાર, નિખાલસ અને રંગીલી છે. મારા પરિવારની સ્ત્રીઓ કોઈ પણ પ્રકારના છોછ વગર એવા શબ્દો એકદમ સહજતાથી બોલતી જે સામાન્ય રીતે નિષિદ્ધ ગણાતા હોય. આવા વાતાવરણમાં હું ઊછર્યો છું. હું સ્કૂલમાં જે ભાષા સાંભળતો એ આજના યુવાનો માટે તો જાણે રૂઢિપ્રયોગો હોય એવું મને લાગે છે. આજના યંગસ્ટર્સની વાતોમાં નિખાલસતા અને સહજતા છે. દર્શકોએ પ્રેમસંબંધોમાં શારીરિકતાના ઉત્સવને હરખભેર આવકાર્યો છે. ફિલ્મ-દિગ્દર્શક તરીકે મેં પ્રેમસંબંધમાં શરીર અને મનનું તાદાત્મ્ય મુક્ત રીતે ખેડ્યું છે. છોકરો-છોકરી પ્રેમમાં પડે ત્યારે એકમેક સામું જ જોયા કરે એવું દર્શાવવું હવે પૂરતું નથી.